Eldar Qarayev

Eldar Abdulla oğlu Qarayev () — əczaçılıq üzrə elmlər doktoru, professor, Ümumi və toksikoloji kimya kafedrası müdiri.

 Həyat və fəaliyyəti 
Eldar Abdulla oğlu Qarayev 1964-cü ildə Bakı şəhərində ziyalı ailəsində anadan olmuşdur. 1987-ci ildə Azərbaycan Tibb İnstitunun əczaçılıq fakültəsini fərqlənmə diplomu ilə bitirmişdir. 1995-ci ildə namizədlik dissertasiyasını müdafiə edərək əczaılıq elmləri namizədi elmi adına layiq görülmüşdür. 1992-ci ildən Azərbaycan Tibb Universitetinin əczaçılıq kimyası kafedrasında əvvəl baş laborant, assistent, sonra ümumi və toksikoloji kimya kafedrasında baş müəllim, dosent və professor vəzifələrində çalışmışdır. 2013-cü ildə doktorluq dissertasiya işini müdafiə edərək əczaçılıq üzrə elmlər doktoru elmi adına layiq görülmüşdür. Hazırda Azərbaycan Tibb Universitetinin ümumi və toksikoloji kimya kafedrasının müdiri vəzifəsində çalışır. 200-dən artıq elmi işin, o cümlədən 10 patentin (ixtira), 2 dərs vəsaitinin və 4 dərsliyin müəllifidir. Xarici ölkələrdə keçirilən bir sıra beynəlxalq konfranslarda dəvət olunmuş məruzəçi və konfrans sədri qismində iştirak etşmişdir.Bəzi elmi işləri xarici ölkələrdə (ABŞ, Türkiyə, Yunanıstan, Rusiya, Özbəkistan, Belarus, Çin, Gürcüstan və s.) impakt faktorlu jurnallarda çap olunmuşdur. Azərbaycan Respublikası Səhiyyə Nazirliyi Etik Komissiyasının sədri, “Əczaçılıq kimyası, farmakoqnoziya” üzrə BFD 4.18 Birdəfəlik dissertasiya şurasının sədri, ATU Dissertasiya işlərinin ilkin sənədlərinin yoxlanılması komissiyasının sədri, “Azərbaycan əczaçılıq və farmakoterapiya” jurnalının redaksiya heyətinin üzvü, “Azərbaycan Tibb Universiteti Jurnalı”nın məsul katibidir. Mərkəzi ABŞ-da yerləşən Toksikoloqlar Cəmiyyətinin (SOT -Society of Toxicology) həqiqi üzvüdür. Azərbaycan dili ilə yanaşı rus, ingilis və türk dillərində sərbəst danışır. Ailəlidir, 2 övladı var.

 Təhsili, elmi dərəcəsi və adları 
1987-ci ildə Azərbaycan Tibb İnstitunun əczaçılıq fakültəsini fərqlənmə diplomu ilə bitirmişdir

1995-ci ildə namizədlik dissertasiyasını müdafiə edərək əczaılıq elmləri namizədi elmi adına layiq görülmüşdür

2013-cü ildə doktorluq dissertasiya işini müdafiə edərək əczaçılıq üzrə elmlər doktoru elmi adına layiq görülmüşdür

 Əmək fəaliyyəti 
1992–1995-cu illərdə Azərbaycan Tibb Universitetinin baş laborant vəzifəsində işləmişdir.

2004-cü ildən Ümumi və toksikoloji kimya kafedrasının assistenti işləmişdir.

2007-ci ildən Ümumi və toksikoloji kimya kafedrasının baş müəllimi olmuşdur.

2010-cu ildən Ümumi və toksikoloji kimya kafedrasının dosent vəzifəsində çalışmışdır.

2016-ci ildən Azərbaycan Tibb Universitetinin Ümumi və toksikoloji kimya kafedrasının professor vəzifəsində çalışır.

2017-ci ildən Ümumi və toksikoloji kimya kafedrasının müdiri vəzifəsində işləyir.

 İxtiralar 
 2007 —  "Flavonoid cəminin alınma üsulu"
 2008 — "Mirisetinin alınma üsulu"
 2008 — "Alaqanqal toxumlarının emalə üsulu"
 2008 — "Çaytikanı meyvələrinin emalı üsulu"
 2008 — "Flavonoidlərin alınması üsulu"
 2009 — "Alaqanqal toxumlarının emalı üsulu"
 2009 — "Hepatotrop təsirə malik flavonoidlərin alınma üsulu"
 2014 — "Yunan qozunun (Juglans regia L.) meyvə və yanlıqlarından yuqlonla zənginləşdirilmiş ekstraktln alınması üsulu"
 2023 — “Çay tullantılarından zehni performansı yaxşılaşdırmaq üçün L-theanine və kofeindən ibarət maddənin alınması üsulu” Avrasiya patenti № 042306
 2023 — “Flavonoid aqlikonlarının sulu mühitdən təcrid edilməsi üsulu” Avrasiya patenti № 043560

 Dərsliklər və dərs vəsaitləri 
 "Fotometrik spektral analiz", 2012, 101 səh.
 "Bitki və heyvan mənşəli zəhərlərin kimyəvi-toksikoloji analizi", 2015, 307 səh.
 "Sintetik üzvi zəhərlərin kimyəvi-toksikoloji analizi", 2017, 325 səh.
 "Spektroskopik analiz üsulları", 2018, 208 491 s.
 "Toksikoloji kimyadan praktikum. II Hissə", 2019, 164 səh.
 "Xromatoqrafik analiz üsulları", 2021, 424 s.

 İstinadlar 

Kateqoriya:Əczaçılıq